પોરબંદર ના રાજવીઓ એ શહેર ની ક્રિકેટ ક્ષેત્રે ઉગતી પ્રતિભા ને પાંગરવાની તક મળે તે માટે ઐતિહાસિક દિલીપ ક્રિકેટ ગ્રાઉન્ડ ની ભેટ આપી હતી આ ગ્રાઉન્ડ માં અનેક જાણીતા ક્રિકેટરો રમી ચુક્યા છે અને પોરબંદર ના જાણીતા ઔદ્યોગિક ગ્રુપ મહેતા ગ્રુપે ત્રણ કરોડ ના ખર્ચે તેનું નવીનીકરણ પણ કર્યું હતું બાદ માં આ ગ્રાઉન્ડ નું સંચાલન પાલિકા એ સૌરાષ્ટ્ર ક્રિકેટ એસોસિએશન ને સોપ્યું છે અને હાલ આ મેદાન સૌરાષ્ટ્ર ક્રિકેટ એસોસિએશન હસ્તક જ છે આ મેદાન ની ફરતે પાલિકા એ ઘણા સમય થી નકામી કચરાપેટી અને ટ્રેક્ટર ની ટ્રોલી નો ખડકલો કર્યો છે ઉપરાંત અલગ અલગ જગ્યા એ થયેલ ખોદકામ નો મલબો પણ અહી જ ચારે તરફ વેર વિખેર હાલત માં ફેકી દેવાયો છે ઉપરાંત પોરબંદર અને છાયા પાલિકા ના મોબાઈલ ટોઇલેટ પણ અહી ઘણા સમય થી પડતર હાલત માં નજરે ચડે છે.